**KVANNDALSSTØLEN**

Ligg oppe på vestsida av Kvanndalen. Høgd over havet 560 m

Her støla dei to bruka i Kvanndal 136/ 1 og 2, og dei har kvart sitt sel. Tre andre husstandar frå Kvanndal har fått bygd seg hytte her oppe. Olav Flatabø frå Reisæter på Utne fekk kjøpt seg beiterett på Kvanndalsstølen frå bruk 136/ 1 og har hatt sauer på beite her sidan. På slutten av 80-talet fekk etterkommarane løyve til å byggje seg hytte her.

I selet til 136/ 2, som er bygd av stein, finn ein innhogge årstalet 1822. På Kvanndalsstølen hadde dei kyr, hest og sauer om sommaren. Hesten vart brukt til å kløyva mjølka heim. Dei buførde opp samme vegen som me brukar i dag. Fleire av bruka på Hamre hadde kyrna sine på Kvanndalsstølen frammetter i 1930 åra fordi dei ikkje hadde eigna terreng på Hamre til stølsdrift.

Det var ikkje træe på Kvanndalsstølen, men budeiene slo på Budeieslåtten , nedanfor stølen i krigsåra. Siste år det var budeie her var i 1956.

På 1950-talet vart det bygd taubane opp til stølen.Den har seinare blittt modernisert og er fortsatt i drift.

God tur! Granvin Turlag

Kjelde*: «Stølane i Granvin» av Torbjørn Seim og lokalkjende.*